E-3638/2007

Mál þetta var höfðað 3. maí 2007 og dómtekið 19. þ.m.

Stefnandi er Glitnir banki hf., Kirkjusandi 2, Reykjavík f.h. Glitnis fjármögnunar s.st.

Stefndi er V-kk-nf P-kk-nf H-kk-nf, Háarifi 47, Rifi, Hellissandi. Að auki var stefnt Snudda ehf., Hafnarbraut 14, Dalvík en í þinghaldi 28. ágúst s.l. var því lýst yfir að fallið væri frá kröfum á hendur honum og ekki var krafist málskostnaðar af hálfu hans.

Stefnandi krefst þess að stefndi verði dæmdur til að greiða sér skuld að fjárhæð 1.477.457 krónur ásamt dráttarvöxtum samkvæmt 1. mgr. 6. gr. laga nr. 38/2001 af 21.989 krónum frá 15. júní 2006 til 15. ágúst s.á., af 69.620 krónum frá þeim degi til 15. september s.á., af 116.721 krónu frá þeim degi til 26. september s.á., af 138.141 krónu frá þeim degi til 15. október s.á., af 184.751 krónu frá þeim degi til 15. nóvember s.á., af 231.745 krónum frá þeim degi til 15. desember s.á., af 279.553 krónum frá þeim degi til 12. janúar 2007, en af 1.477.457 krónum frá þeim degi til greiðsludags, allt að frádreginni innborgun 12. janúar 2007 að fjárhæð 522.732 sem dragist frá skuldinni miðað við stöðu hennar á þeim degi. Einnig er krafist málskostnaðar úr hendi stefnda.

Mætt var af hálfu stefnda, haldið uppi vörnum og þess krafist aðallega að málinu verði vísað frá dómi en til vara að kröfur stefnanda verði lækkaðar verulega. Einnig krafðist stefndi málskostnaðar úr hendi stefnanda. Við fyrirtöku málsins 19. þ.m. er fram skyldi fara málflutningur um frávísunarkröfuna varð útivist af hálfu stefnda. Málið var þá dómtekið og fer um dóm samkvæmt 2. mgr., sbr. 1. mgr. 96. gr. laga nr. 91/1991.

Stefnandi kveður umstefnda skuld vera til komna vegna fjármögnunarleigusamnings nr. 611232-006, dags. 7. desember 2005 milli Glitnis sem leigusala og félagsins Snudda ehf. sem leigutaka en samkvæmt þeim samningi leigi leigusali leigutaka bifreiðina Isuzu Trooper, nýskr. 04/1999, fast nr. BL-742. Skyldi samningurinn greiðast með 48 leigugreiðslum er skyldu greiðast 15. hvers mánaðar sem hér segir: Fyrsta greiðsla 15. janúar 2006 en síðan 47 greiðslur með eins mánaðar millibili, í fyrsta sinn 15. febrúar 2006, hver að fjárhæð 32.642 krónur. Í 1. tl. 2. gr. samningsins segi að þegar leigugjaldið sé óverðtryggt geti leigugreiðslur tekið breytingum á hverjum gjalddaga til hækkunar eða lækkunar í samræmi við breytingar á kjörvöxtum Glitnis banka hf. Í 4. mgr. (svo – með réttu 3. tl. eða mgr.) 2. gr. skilmála samningsins segi að þegar leigugjaldið sé gengistryggt miðað við breytingar sem verði á gengi erlendra gjaldmiðla gagnvart ísl. krónu beri leigutaka að greiða leigusala á hverjum gjalddaga jafnvirði hinna erlendu gjaldmiðla miðað við sölugegni þeirra gagnvart ísl. krónu skv. gengisskráningu Glitnis banka hf. og beri að miða við sölugengi bankans á viðkomandi gjaldmiðlum á útgáfudegi hvers leigureiknings. Stefndi, V-kk-nf P-kk-nf H-kk-nf, hafi tekist á hendur sjálfskuldarábyrgð á fullum efndum samkvæmt samningnum. Leigutaki hafi greitt umsamdar greiðslur til 15. júní 2006 en frá og með þeim tíma hafi hann ekki fengist til að greiða gjaldfallnar leigugreiðslur þrátt fyrir ítrekaðar áskoranir um það. Hið leigða tæki hafi verið tekið af leigutaka 12. janúar 2007 og miðist því uppgjör aðilanna við þann dag. Verðmæti hins leigða tækis að frádregnum kostnaði hafi reynst vera 522.732 krónur. Gjaldfallnar greiðslur, auk reiknings vegna bifreiðagjalda og gjalda samkvæmt gjaldskrá Glitnis fjármögnunar nemi miðað við framangreinda dagsetningu 279.553. krónum og gjaldfelldar leigugreiðslu 1.197.904 krónum en til frádráttar komi andvirði leigumunar 522..732 krónur. Niðurstaða 954.725 krónur. Nafni Glitnis hafi verið breytt í Glitnir fjármögnun.

Stefnandi byggir kröfur sínar á tilgreindum fjármögnunarleigusamningi og þeirri grundvallarreglu kröfu- og samningaréttarins að samninga beri að halda. Um varnarþing er vísað til 36. gr. laga nr. 91/1991.

Atvikalýsing stefnanda og kröfugerð samrýmast framlögðum skjölum. Þess ber þó að geta að af hálfu stefnda var athygli vakin á að ósamræmi sé í stefndu þar sem segi annars vegar að umsamdar greiðslu hafi verið greiddar til 15. júní 2007 en þó sé krafist greiðslu vegna meintrar skuldar með gjalddaga þann dag en á hinn bóginn sé ekki krafist greiðslu vegna gjalddagans 15. júlí 2007. Fallist er á þessa athugasemd og verður litið svo á að um ritvillu sé að ræða í stefnu.

Samkvæmt þessu er niðurstaða málsins sú að fallast beri á kröfur stefnanda eins og nánar greinir í dómsorði. Málskostnaður er ákveðinn 127.853 krónur.

Mál þetta dæmir S-kk-nf H. S-kk-nf héraðsdómari.

D ó m s o r ð:

Stefndi, V-kk-nf P-kk-nf H-kk-nf, greiði stefnanda, Glitni banka hf. f.h. Glitnis fjármögnunar 1.477.457 krónur ásamt dráttarvöxtum samkvæmt 1. mgr. 6. gr. laga nr. 38/2001 af 21.989 krónum frá 15. júlí 2006 til 15. ágúst s.á., af 69.620 krónum frá þeim degi til 15. september s.á., af 116.721 krónu frá þeim degi til 26. september s.á., af 138.141 krónu frá þeim degi til 15. október 2006, af 184.751 krónu frá þeim degi til 15. nóvember s.á., af 231.745 krónum frá þeim degi til 15. desember s.á., af 279.553 krónum frá þeim degi til 12. janúar 2007, en af 1.477.457 krónum frá þeim degi til greiðsludags, allt að frádreginni innborgun 12. janúar 2007 að fjárhæð 522.732 sem dragist frá skuldinni miðað við stöðu hennar á þeim degi.

Stefndi greiði stefnanda 127.853 krónur í málskostnað.

S-kk-nf H. S-kk-nf.